stanford-oval/wikipedia huggingface dataset:
עתידנות
סינגולריות טכנולוגית

"סינגולריות טכנולוגית" היא מונח בעתידנות המתאר נקודת זמן עתידית שבה ישיגו המחשבים יכולות אינטלקטואליות הגבוהות במידה משמעותית מאלו של בני האדם. ישנו ויכוח בין עתידנים האם ואם כן מתי הסינגולריות תתרחש, וישנם עתידנים הטוענים שהיא תתרחש בעשור השלישי של המאה ה-21. אחרים, ובעיקר ריי קורצוויל, הציעו הרחבות לחוק מור מעבר לכוח חישוב של  טרנזיסטורים, שבהם יש גידול מעריכי בהתפתחות הטכנולוגית במשך כל ההיסטוריה האנושית ואפילו בהתפתחות היקום. לפי קורצוויל, גידול זה יגיע לשיאו בהתקדמות טכנולוגית בלתי ניתנת לתיאור במאה ה-21. תבנית זו מוצגת בטבלה משמאל.
עתידנות באמנות

צרפת בשנת 2000 - אוסף של כ-87 גלויות שהופקו בצרפת בין השנים 1899–1910 ומתארות את צרפת העתידנית. אייזק אסימוב ביסס עליהן את יצירתו: "ימי העתיד: חזון בן המאה ה-19 על שנת 2000".
שוטרים אוויריים במרדף אחר מבריח
תחנת מוניות אווירית
כבאים אוויריים
"תקשורת קולנועית", שיחת וידאו
"קרצוף אלקטרוני", רובוט ניקיון
בבית הספר
רבייה אינטנסיבית
לקריאה נוספת

אלווין טופלר, הלם העתיד, הוצאת עם עובד.
אלווין טופלר, הגל השלישי, הוצאת עם עובד.
אלווין טופלר, מהפך העוצמה, הוצאת ספריית מעריב.
פרופ' דוד פסיג, צופן העתיד-מבחן העתיד של ישראל, הוצאת ידיעות אחרונות.
פרופ' דוד פסיג, 2048, הוצאת ידיעות אחרונות.
איתן לשם, הנשק הסודי של צבא צרפת: צוות סופרי מדע בדיוני, באתר הארץ, 22 ביולי 2019
הערות שוליים

↑  William F. Williams, Encyclopedia of Pseudoscience: From Alien Abductions to Zone Therapy, FUTUROLOGY, p. 122
↑  Butler, A., Futurology. In The Oxford Handbook of Science Fiction: Oxford University Press, (2014-11-01)
↑  futurology. Oxford Reference, The Oxford Dictionary of Philosophy, (2008-01-01)
| --- | --- |
בקרת זהויות :  NLI: 987007543321205171  GND: 4155776-1  NKC: ph117193 
אוגוסט קונט, מראשוני העוסקים בעתידנות
בגרף לוגריתמי זה, 15 רשימות נפרדות של אירועים מרכזיים בהיסטוריה האנושית מראות בבירור הצטמצמות מעריכית בפרק הזמן בין אירוע מרכזי אחד לקודמו. הרשימות הוכנו בין היתר על ידי קרל סייגן, אנציקלופדיה בריטניקה, המוזיאון האמריקאי להיסטוריה ואוניברסיטת אריזונה, והגרף על ידי קורצוויל
פול וולפוביץ

פול וולפוביץ (באנגלית: Paul Dundes Wolfowitz; נולד ב-22 בדצמבר 1943) הוא דיפלומט ואיש ממשל יהודי-אמריקני אשר כיהן גם כנשיא הבנק העולמי. לפני תפקידו האחרון, הוא כיהן כשגריר ארצות הברית באינדונזיה וכסגן מזכיר ההגנה של ארצות הברית. כיום הוא מכהן כחוקר במכון המחקר השמרני American Enterprise Institute ‏(AEI), אשר בו הוא עוסק בנושאים של כלכלה בינלאומית, אפריקה ושותפויות ציבוריות-פרטיות.
כסגן שר ההגנה האמריקני, הוא היה מההוגים הבולטים של "דוקטרינת בוש" הקובעת כי על ארצות הברית להתמודד עם איומים חיצוניים לפני התממשותם, על ידי נקיטה, במידת הצורך, במכת מנע (preemption) ועל ידי קידום הדמוקרטיה במזרח התיכון, כדי למנוע מארגוני טרור את הבסיס לתמיכה בהם. עם תום הכהונה הראשונה של ממשל בוש, וולפוביץ מונה לתפקיד נשיא הבנק העולמי. לאחר שכיהן בתפקיד זה כשנתיים הוא התפטר בעקבות הגילוי כי סייע לקידומה של בת זוגו בבנק העולמי. הוא דובר אנגלית, ערבית, צרפתית, גרמנית, עברית ואינדונזית.
פוסום זנב-טבעת מסיכתי

| פוסום זנב-טבעת מסיכתי |
| --- | --- |
 פרווה של פוסום זנב-טבעת מסיכתי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: פוסומי זנב טבעת
סוג:: פוסום זנב-טבעת דק
מין:: פוסום זנב-טבעת מסיכתי
שם מדעי
 Pseudochirulus larvatus ‏רוטשילד, 1911
תחום תפוצה


פוסום זנב-טבעת מסיכתי (שם מדעי: Pseudochirulus larvatus) הוא מין פוסום ססגוני בסוג פוסום זנב-טבעת דק שאנדמי לצפון ומרכז גינאה החדשה. הוא תואר מדעית בשנת 1911 על ידי הזואולוגים וולטר רוטשילד ופרידריך פורסטר. הפוסום המסיכתי נחשב בעבר כתת-מין של פוסום זנב-טבעת מצויר שזהה לו כמעט לחלוטין, אולם משנת 2005 ואילך הוא קיבל מעמד של מין נפרד על ידי הממולוג האוסטרלי קולין גרובס.
אנטומיה ומראה

הפוסום המסיכתי בעל גוף כדורי וגמיש, צוואר קצר וראש עגלגל שמחודד בקצהו. אוזניו קצרות ועגלגלות, עיניו גדולות וחומות, ופניו רחבות. זנבו ארוך ושעיר עם משטח אחיזה חשוף בקצהו שמתעגל כטבעת ומסוגל ללפות ענפים. כפותיו רחבות עם כריות הדבקה, ולאצבעותיו טפרים ארוכים וחזקים. אורך ראשו וגופו של הפוסום המסיכתי: 35-33 סנטימטרים ואורך זנבו 23–25 סנטימטרים. מאפיין ייחודי אצל מין זה, הוא הדו-צורתיות הזוויגית הבולטת בין הזכרים לנקבות במסת הגוף: משקל הזכר כ-600 גרם, בעוד שמשקל הנקבה 490 גרם.
לפוסום המסיכתי פרווה צפופה ועבה וצבעה נע בין אפור-כסוף לאפור כהה או אפור-מעושן. המותניים, הגחון והצוואר בצבע לבנבן או צהבהב-קרמי ולאורך הגב פס כהה. הגפיים הקדמיות בצבע חום בהיר, לעומת הגפיים האחוריות שצבען חום-אפרורי. פניו של הפוסום בצבע כתום-אדמוני, חוטמו ורוד ולחייו וסנטרו לבנבנים. סביב החוטם יש כתם שחור גדול שלתוכו מתמזגים זוג פסים שחורים מצדדי הפנים ופס שחור שחוצה את המצח, והם יוצרים יחדיו מעין מסיכה שחורה שנראית כאילו הולבשה על פניו ומהווה סימן היכר בולט. האוזניים חומות בצידן החיצוני, ורודות בצידן הפנימי עם כתמים שחורים בבסיס. הזנב אפור בבסיסו, שחרחר באמצעו וורוד בקצהו.
הפוסום המסיכתי דומה כאמור מבחינה חיצונית לפוסום המצויר; מלבד טווח התפוצה השונה, ההבדל העיקרי ביניהם בא לידי ביטוי בכך שצבעיו של הפוסום המסיכתי עזים יותר ויש לו מסיכה ברורה על הפנים, לעומת סימוני הפנים הקלים אצל הפוסום המצויר.
תפוצה וביולוגיה

הפוסום המסיכתי אנדמי לאי גינאה החדשה; האוכלוסייה העיקרית שלו, נמצאת בפפואה בחלק המזרחי של הקורדילרה המרכזית: מחצי האי הואון דרך רכס קרטקה וכלה ברכס ביסמרק, עם גלישה קטנה לצד האינדונזי, ויש אוכלוסייה נוספת בהרי טוריצ'ילי בצפון הצד הפפואני; בשנת 2007, משלחת זואולוגים גילתה אוכלוסייה קטנה מבודדת של המין בהרי פוג'ה הנמצאים בצפון-מערב הצד האינדונזי. בית הגידול של הפוסום מורכב מיערות גשם טרופיים על מדרונות הרריים ברום 2,800-500 מטר מעל פני הים.
הפוסום המסיכתי הוא שוכן עצים מובהק, שמבלה את שעות היום בשינה בקינים מוגנים, ויוצא לתור אחר מזון עם רדת החשיכה. הוא ניזון בעיקר מעלים, וצורך באופן חריג גם כמויות ניכרות של קליפות עצים דוגמת סיזיגיום וסלואניאה. אין מידע אודות אורח החיים והרבייה של הפוסום, וסביר להניח שהוא דומה בפרטים רבים לבני מינו. עונת הרבייה אינה קבועה, והפוסומית ממליטה 1–2 צאצאים בשנה.
מצב

הפוסום המסיכתי מסווג על ידי הרשימה האדומה של IUCN במצב השימור ללא חשש (LC), היות שהוא נפוץ למדי, סובלני במידה מסוימת לשינויים בבית הגידול, ובעיקר בזכות קצב הרבייה הגבוה שלו. אף על פי שהמין מושפע מציד על ידי האדם למזון, לא מדובר באיום משמעותי כל כך לעומת פוסומים אחרים. הפוסום המסיכתי מצוי במספר אזורים מוגנים, שהבולט שבהם הוא אזור השימור YUS בחצי האי הואון שהוקם עבור קנגורו אילני הואון. יש צורך במחקרים נוספים אודות הטקסונומיה והתפוצה של מין זה.
הערות שוליים

↑  פוסום זנב-טבעת מסיכתי באתר הרשימה האדומה של IUCN
פיינל רזולושן (2010)

| פיינל רזולושן (2010)>  הפוסטר הרשמי של האירוע בכיכובם של Fortune‏.מידע |
| --- | --- | --- |
ארגון: Total Nonstop Action Wrestling
תאריך: 5 בדצמבר 2010
עיר: אורלנדו, פלורידה
אולם: אימפקט זון
מספר צופים: 1,100
סדרת אירועי שלם וצפה של TNA
| טרנינג פוינט | פיינל רזולושן (2010) | ג'נסיס |
סדרת אירועי פיינל רזולושן
| 2009 | פיינל רזולושן (2010) | 2011 |
פיינל רזולושן (2010) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-5 בדצמבר 2010 באולם האימפקט זון שבאורלנדו, פלורידה. האירוע היה האירוע השביעי בסדרת אירועי פיינל רזולושן. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
תשעה קרבות התנהלו באירוע. בקרב המרכזי, ג'ף הארדי ניצח את מאט מורגן ושמר על אליפות העולם במשקל כבד של TNA בקרב ללא פסילות שבו מר אנדרסון שימש כשופט המיוחד. עוד ברשימת הקרבות, המוטור סיטי מאשין גאנס (אלכס שלי וכריס סייבן) ניצחו את ג'נריישן מי (ג'רמי באק ומקס באק) בקרב פול מטאל מייהם ושמרו על אליפות הזוגות העולמית של TNA, ג'ף ג'ארט ניצח את סמואה ג'ו בקרב הכנעות, ורוב ואן דאם ניצח את ריינו בקרב הראשון שמדמם.
עלילות

האירוע כלל קרבות שנבעו מעלילות מתוסרטות מתוכניות Impact.
תוצאות

| מס' | תוצאות | התניות | זמן |
| --- | --- | --- | --- |
| 1 | ביר מאני, אינק (ג'יימס סטורם ורוברט רוד) ניצחו את אינק אינק (ג'סי ניל ושאנון מור) | קרב זוגות אשר קבע את הטוענים לכתר לאליפות הזוגות העולמית של TNA | 10:45 |
| 2 | טארה ניצחה את מיקי ג'יימס | קרב ספירות בכל מקום | 10:25 |
| 3 | רובי אי (א) ניצח את ג'יי לית'ל בפסילה | קרב יחידים על אליפות ה-X דיוויז'ן של TNA | 08:11 |
| 4 | רוב ואן דאם ניצח את ריינו | קרב הראשון שמדמם | 12:24 |
| 5 | דאגלס ויליאמס ניצח את AJ סטיילס (א) | קרב יחידים על אליפות הטלוויזיה של TNA | 14:50 |
| 6 | המוטור סיטי מאשין גאנס (אלכס שלי וכריס סייבן) (א) ניצחו את ג'נריישן מי (ג'רמי באק ומקס באק) | קרב פול מטאל מייהם על אליפות הזוגות העולמית של TNA | 16:27 |
| 7 | אביס ניצח את דיאנג'לו דינרו | קרב ארון קבורה | 11:40 |
| 8 | ג'ף ג'ארט ניצח את סמואה ג'ו | קרב הכנעות | 09:05 |
| 9 | ג'ף הארדי (א) ניצח את מאט מורגן | קרב ללא פסילות על אליפות העולם במשקל כבד של TNA (מר אנדרסון שימש כשופט המיוחד) | 12:31 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

1 2 3 4 5 6 7 8 9  תוצאות אירועי פיינל רזולושן
פיינטוז

| --- | --- |

 מקום הקמה:  סטוקהולם 
 תקופת הפעילות:  מ-1997 
 סוגה:  מוזיקה אפריקאית, מוזיקת פופ, מוזיקת היפ הופ 
 חברת תקליטים:  Metronome 
 www.panetoz.com
 פרופיל ב-IMDb
 חברים
 Daniel Nzinga Pa Modou Badjie Njol Badjie Johan Hirvi Nebeyu Baheru 
 
פיינטוז (באנגלית: Panetoz) היא להקה רב-תרבותית שוודית, המורכבת מחמישה גברים, שמקורם מגמביה אתיופיה, אנגולה, קונגו, פינלנד ושוודיה. היא חתומה תחת חברת התקליטים וורנר מיוזיק, ושרה בעיקר בשפות האנגלית, השוודית והאפריקאיות השונות.
קריירה

פיינטוז הייתה במקור שלישייה מוזיקלית, המורכבת מפא מודו, נביו בהארו וטוביאס, שהיו חברים בתקופת התיכון. שם הלהקה שאוב משתי האותיות הראשונות של כל חבר בשלישייה. המורה שלהם ליווה אותם בתחילת דרכם, ופיתח מופעי מחול ושירה שהשלושה הופיעו עמם בבית הספר. זמן קצר לאחר עזיבתו של טוביאס הוזמנו חברים חדשים כדי להעצים את כוחה האתני של הלהקה. הראשון היה יוהאן הירווי, ואחריו באו כריסטיאן אומונומבן ודניאל נזינגה.
ביוזמת נזינגה השתתפה הלהקה ב-Hitmakers, תוכנית ריאליטי סקנדינבית, ששודה ב-Kanal 5 בשוודיה. היא הייתה פתוחה עבור כותבי שירים משוודיה, נורווגיה ודנמרק. פיינטוז הגישה שלושה שירים לבחינה מול חמש חברות תקליטים סקנדינביות. נציג אחד מחברת פאטפייס הדנית בחר בה, והציע לעבד מחדש את אחד משיריהם. "Efterfest" יצא לאור כסינגל בשלוש המדינות, אולם לבסוף החליטה הלהקה שלא להמשיך לעבוד תחת חברה זו. היא המשיה להוציא מוזיקה באופן עצמאי, וזכתה להצלחה רבה עם פרסום השיר "Dansa pausa", שהגיע למקום הראשון בסוורייטופליסטן למשך שלושה שבועות רצופים, וקיבל מאיגוד תעשיית ההקלטות השוודי תואר פלטינה כפולה.
בשנת 2014 השתתפה הלהקה במלודיפסטיבלן, הקדם השוודי לאירוויזיון 2014, שנערך בקופנהגן שבדנמרק. שירה היה "Efter solsken", והוא דורג במקום התשיעי בגמר. שנתיים לאחר מכן ביצעה את השיר "Håll om mig hårt" באותו האירוע, והגיעה למקום השמיני. בשנת 2023 שבה לתחרות עם השיר "On My Way", שהגיע למקום העשירי.
הערות שוליים

↑  Panetoz - "Efterfest"
↑  media, Melodifestivalen Bilder, video och texter för. "On My Way". media.melodifestivalen.se (באנגלית). ארכיון מ-2023-02-11. נבדק ב-2023-02-11.
| --- | --- |
בקרת זהויות :  ISNI: 0000 0004 6942 2308  MusicBrainz: 7f5676f7-379e-426b-af9a-bf11288b55ab  VIAF: 141145970205632251598   WorldCat (עם VIAF): 141145970205632251598
פייננשל טיימס

| --- | --- |


 סוג:  יומי
 תדירות:  יומון 
 פורמט:  ברודשיט 
 מו"ל:  Nikkei Inc. 
 בעלים:  Pearson PLC
 עורך ראשי:  Lionel Barber 
 תאריכי הופעה:  1888–הווה (כ־136 שנים)
 שפה:  אנגלית
 מערכת:  סאות'וורק ברידג' 1, לונדון, בריטניה
 תפוצה:  כ-600,000 (עולמי)
 מדינה:  בריטניה בריטניה
 ISSN:  0307-1766
 www.ft.com
 
פייננשל טיימס (באנגלית: Financial Times) הוא עיתון כלכלי בריטי בינלאומי.
מאפיינים

העיתון מודפס בשפה האנגלית במספר רב של ערים, בהן לונדון, פריז, פרנקפורט, סטוקהולם, ניו יורק, הונג קונג, סינגפור ואיסטנבול. בשנים 2000–2012 יצאה לאור מהדורה של כתב העת בגרמנית, תחת השם "Financial Times Deutschland". עד שנת 2013 היה מדפיס העיתון מספר מהדורות כל לילה בהתאם להתפתחויות החדשותיות.
העיתון מדווח בהרחבה על עסקים. בעל רשת גדולה של כתבים בינלאומיים - כ-110 מ-475 כתבי העיתון נמצאים מחוץ לבריטניה. העיתון מודפס על גיליון נייר גדול בגוון כתום-ורדרד, וכולל לרוב שני חלקים: החלק הראשון סוקר חדשות לאומיות ובינלאומיות, כאשר החלק השני סוקר חדשות חברות ושווקים.
היסטוריה

ב-9 בינואר 1888 הושק העיתון בשם ה"מדריך הכלכלי של לונדון" (London Financial Guide) על ידי הורטיו בוטומלי. ב-13 בפברואר באותה שנה שונה שמו ל-"Financial Times". תחילה העיתון פורסם כעיתון בעל ארבעה עמודים מהמרכז בלונדון. העיתון קידם את עצמו במהירות למעמד של "תנ"ך למשקיעים", כאשר היריב היחיד שלו הוא ה-Financial News..
ב-1893 שינה העיתון צבעו לכתום-ורדרד - שינוי שהפך אותו לייחודי לעומת המתחרה העיקרי שלו.
ב-1945 העיתון התמזג עם מתחרו על מנת להפוך לעיתון בודד בעל שישה עמודים. העיתון הביא איתו תפוצה גדולה יותר, בעת שה-Financial News הביא כישרונות מערכת.
בשנת 2002, היה בין אתרי החדשות הראשונים בעולם שהחל לגבות תשלום. בשנת 2006 איחד את מערכות האינטרנט והעיתונות הכתובה שלו.
במאי 2013 האקרים סורים פרצו לאתר העיתון.
ביולי 2015 פורסם, כי לאחר 58 שנים בבעלות תאגיד פירסון, העיתון יימכר לתאגיד התקשורת היפני ניקיי, תמורת 1.29 מיליארד דולר.
בנובמבר 2019, לראשונה מאז היווסדו ב-1888 מונתה אישה לתפקיד העורך הראשי, סגנית עורכת פייננשל טיימס וילידת לבנון רולא ח'לף, היא נכנסה לתפקיד בינואר 2020.
ביוני 2023, לאחר רצף אירועים אלימים ביהודה ושומרון שבהם הותקפו יישובים פלסטיניים, קרא מאמר המערכת של פיננשל טיימס לממשלות בארצות הברית ובאירופה "לנקוט צעדים מעשיים נגד ישראל", בהם איסור ייבוא סחורות המיוצרות בהתנחלויות.
הערות שוליים

↑  סוכנויות הידיעות, העיתון "פייננשל טיימס דויטשלנד" יפסיק לצאת לאור בעוד שבועיים, באתר TheMarker‏, 22 בנובמבר 2011
↑  העיתון "פייננשל טיימס" ידפיס רק גרסת פרינט אחת ביום, באתר גלובס, 10 באוקטובר 2013
↑   הניו יורק טיימס, "פייננשל טיימס" חוגג 125 שנה - עם הפנים לעתיד הדיגיטלי, באתר TheMarker‏, 11 בפברואר 2013
↑  אריק פאנר, הניו יורק טיימס, האתר שסירב לפרסם חדשות בחינם, באתר TheMarker‏, 18 באוגוסט 2009
↑  אליהו חסין, ‏הפייננשל טיימס הבריטי יאחד את מערכות האינטרנט והעיתונות הכתובה, באתר גלובס, 12 ביולי 2006
↑   רויטרס, האקרים סורים פרצו לאתר העיתון "פייננשל טיימס", באתר TheMarker‏, 17 במאי 2013
↑  סוכנויות הידיעות, הפיננשל טיימס יימכר לניקיי היפנית תמורת 1.29 מיליארד דולר, באתר ynet, 23 ביולי 2015
↑   נמרוד הלפרן, הגרדיאן, בלומברג, לבנונית שכיכבה ב"זאב מוול סטריט": עורכת ראשית ראשונה ב-130 שנותיו של FT, באתר TheMarker‏, 12 בנובמבר 2019
↑  ynet, ה"פייננשל טיימס" לארה"ב ואירופה: "הטילו חרם על מוצרים מההתנחלויות", באתר ynet, 28 ביוני 2023.
| --- | --- |
בקרת זהויות :  NLI: 987008707559605171  PLWABN: 9810674723505606  BIBSYS: 98066103  BnF: cb13770584g (data)  GND: 4513819-9  LCCN: no2008135161  NDL: 001227839  VIAF: 198555960   WorldCat (עם VIAF): 198555960
פיינל רזולושן (2012)

| פיינל רזולושן (2012)>  הפוסטר הרשמי של האירוע בכיכובו של ג'ף הארדי.מידע |
| --- | --- | --- |
ארגון: Total Nonstop Action Wrestling
תאריך: 9 בדצמבר 2012
עיר: אורלנדו, פלורידה
אולם: אימפקט זון
מספר צופים: 1,100
סיסמה פרסומית: Redemption
סדרת אירועי שלם וצפה של TNA
| טרנינג פוינט | פיינל רזולושן (2012) | ג'נסיס |
סדרת אירועי פיינל רזולושן
| 2011 | פיינל רזולושן (2012) | 2013 |
פיינל רזולושן (2012) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-9 בדצמבר 2012 באולם האימפקט זון שבאורלנדו, פלורידה. האירוע היה האירוע התשיעי בסדרת אירועי פיינל רזולושן והאחרון ששודר במתכונת שלם וצפה. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
שמונה קרבות התנהלו באירוע. בקרב המרכזי, ג'ף הארדי ניצח את בובי רוד ושמר על אליפות העולם במשקל כבד של TNA. עוד ברשימת הקרבות, כריסטופר דניאלס ניצח את AJ סטיילס, וטארה ניצחה את מיקי ג'יימס ושמרה על אליפות נשות הנוקאאוטס של TNA.
עלילות

| --- | --- |

תפקיד:: שם:
צוות השידור: מייק טנאי
צוות השידור: טאז
כרוז: ג'רמי בוראש
שופטים: רודי צ'ארלס
שופטים: מארק "סליק" ג'ונסון
שופטים: אנדרו תומאס
מראיין: ג'רמי בוראש
האירוע כלל קרבות שנבעו מעלילות מתוסרטות מתוכניות  Impact Wrestling.
הפיוד המרכזי לקראת האירוע היה בין בובי רוד ששם לעצמו למטרה לזכות באליפות העולם במשקל כבד של TNA של ג'ף הארדי. באירוע טרנינג פוינט, ג'יימס סטורם ניצח את AJ סטיילס ובובי רוד בקרב משולש אשר קבע את הטוען לכתר לאליפות העולם. בפרק העוקב של התוכנית Impact Wrestling, רוד קטע את נאום הניצחון של סטורם, כשתימרן אותו להניח על כף המאזניים את המועמדות שלו לאליפות העולם יותר מאוחר באותו הערב. בקרב שהתקיים בין השניים רוד ניצח והוא זה שקיבל את ההזדמנות להתחרות על התואר של הארדי באירוע פיינל רזולושן.
פיוד מתמשך לקראת האירוע היה בין AJ סטיילס לכריסטופר דניאלס. באירוע טרנינג פוינט, סטיילס ספג הפסד בקרב משולש אשר קבע את הטוען לכתר לאליפות העולם במשקל כבד של TNA, כשהמתאבק שעליו בוצעה ההצמדה נודה מתמונת המאבק על אליפות העולם עד לאירוע באונד פור גלורי 2013. ב-15 בנובמבר בפרק של התוכנית Impact Wrestling, סטיילס ביטא את רגשותיו על השנה שהוא חווה, כשהוא נאלץ להתמודד עם ההאשמות נגדו בנוסף לכך שהוא היה קרוב לזכות בסדרת באונד פור גלורי 2012. דניאלס וקאזריאן הכפישו את שמו הטוב של סטיילס, ואף קראו לו "כישלון". לבסוף, סטיילס איתגר את דניאלס לקרב אחרון ביניהם אשר יקבע מי הוא המתאבק הטוב מבין השניים. דניאלס, שהיה מלא ביטחון עצמי על השנה שאותה עבר ביחד עם קאזריאן, החליט לענות בחיוב לאתגר זה.
קרב הנוקאאוטס לקראת האירוע היה בין מיקי ג'יימס לאלופת נשות הנוקאאוטס של TNA, טארה. ב-15 בנובמבר בפרק של התוכנית Impact Wrestling, ג'יימס ערכה את קרב החזרה שלה בארגון, כשגברה על גייל קים, ODB, מדיסון ריין ומיס טמסאכר בקרב באטל רויאל אשר קבע את הטוענת לכתר לאליפות נשות הנוקאאוטס של TNA.
תוצאות

| מס' | תוצאות | התניות | זמן |
| --- | --- | --- | --- |
| 1 | ג'יימס סטורם ניצח את קאזריאן | קרב יחידים | 06:09 |
| 2 | רוב ואן דאם (א) ניצח את קני קינג | קרב יחידים על אליפות ה-X דיוויז'ן של TNA | 09:22 |
| 3 | צ'אבו גררו והרננדז (א) ניצחו את ג'ואי ריאן ומאט מורגן בפסילה | קרב זוגות על אליפות הזוגות העולמית של TNA | 10:36 |
| 4 | אוסטין אריס ניצח את בולי ריי | קרב יחידים | 13:08 |
| 5 | טארה (א) ניצחה את מיקי ג'יימס | קרב יחידים על אליפות נשות הנוקאאוטס של TNA | 07:53 |
| 6 | גארט בישוף, קורט אנגל, סמואה ג'ו ווס בריסקו ניצחו את Aces & Eights (דיבון, D.O.C. ושני חברי קבוצה בלתי ידועים) | קרב ארבעה נגד ארבעה | 11:22 |
| 7 | כריסטופר דניאלס ניצח את AJ סטיילס | קרב יחידים | 21:37 |
| 8 | ג'ף הארדי (א) ניצח את בובי רוד | קרב יחידים על אליפות העולם במשקל כבד של TNA | 23:00 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

1 2 3 4 5 6 7 8  תוצאות אירועי פיינל רזולושן
פורד קפרי

| --- | --- |

Ford Capri, דור ראשון
 מאפיינים כלליים
 יצרן:  פורד ("פורד אירופה")
 שנות ייצור:  1968–1986
 הרכבה:  בריטניה בריטניה  גרמניה גרמניה  אוסטרליה אוסטרליה  דרום אפריקה דרום אפריקה  בלגיה בלגיה
 מודל קודם:  פורד קורטינה
 מודל אחריו:  פורד פרוב
 אורך:  4,280 מ"מ (דור ראשון)  4,240–4,313 מ"מ (דור שני)  4,212 מ"מ (דור שלישי)
 רוחב:  1,648 מ"מ (דור ראשון)  1,698 מ"מ (דור שני)  1,702 מ"מ (דור שלישי)
 גובה:  1,288 מ"מ (דור ראשון)  1,357 מ"מ (דור שני)  1,295 מ"מ (דור שלישי)
 משקל:  931–1,144 ק"ג (דור ראשון)  975–1,140 ק"ג (דור שני)  1,188–1,219 ק"ג (דור שלישי)
 בסיס גלגלים:  2,520 מ"מ (דור ראשון)  2,559 מ"מ (דור שני)  2,565 מ"מ (דור שלישי)
 מפרט טכני
 מנוע:  4 צילינדרים, 1,300 סמ"ק (מנועים: מנוע "Ford Kent engine", מנוע "Ford Taunus V4 engine") (דור ראשון)  4 צילינדרים, 1,500 סמ"ק (מנוע "Ford Taunus V4 engine") (דור ראשון)  4 צילינדרים, 1,600 סמ"ק (מנוע "Ford Kent engine") (דור ראשון)  4 צילינדרים, 1,700 סמ"ק (מנוע "Ford Taunus V4 engine") (דור ראשון)  4 צילינדרים, 2,000 סמ"ק (מנועים: מנוע "Ford Essex V4 engine" ומנוע פורד פינטו ("Ford Pinto engine"))  V6 צילינדרים, 2,000 סמ"ק (מנוע "Ford Cologne V6 engine") (דור ראשון)  V6 צילינדרים, 2,300 סמ"ק (מנוע "Ford Cologne V6 engine") (דור ראשון)  V6 צילינדרים, 2,800 סמ"ק מגדש טורבו (דור ראשון)  V6 צילינדרים, 3,000 סמ"ק (מנוע "Ford Essex V6 engine" שיוצר בבריטניה) (דור ראשון)  V6 צילינדרים, 3,100 סמ"ק (מנוע "Ford Essex V6 engine " סוג "RS3100") (דור ראשון)  V8 צילינדרים, 5,000 סמ"ק (מנוע "פורד" סוג "Ford Windsor engine") (דור ראשון)  4 צילינדרים, 1,298 סמ"ק, המפיק 51 כ"ס, 55 כ"ס, 57 כ"ס, 72 כ"ס (דור שני)  4 צילינדרים, 1,593 סמ"ק, המפיק 63 כ"ס, 68 כ"ס, 69 כ"ס, 72 כ"ס, 88 כ"ס (דור שני)  4 צילינדרים, 1,993 סמ"ק, המפיק 98 כ"ס (דור שני)  V6 צילינדרים, 1,999 סמ"ק, המפיק 90 כ"ס (דור שני)  V6 צילינדרים, 2,294 סמ"ק, המפיק 108 כ"ס (דור שני)  V6 צילינדרים, 2,994 סמ"ק, המפיק 140 כ"ס, 172 כ"ס, 188 כ"ס (דור שני)  4 צילינדרים, 1,298 סמ"ק, המפיק 57 כ"ס, 60 כ"ס, 73 כ"ס (דור שלישי)  4 צילינדרים, 1,598 סמ"ק, המפיק 68 כ"ס, 70 כ"ס, 73 כ"ס, 74 כ"ס (דור שלישי)  V6 צילינדרים, 1,999 סמ"ק, המפיק 90 כ"ס (דור שלישי)  4 צילינדרים, 1,993 סמ"ק המפיק 98 כ"ס, 100 כ"ס, 108 כ"ס, 113 כ"ס (דור שלישי)  V6 צילינדרים, 2,294 סמ"ק, המפיק 115 כ"ס (דור שלישי)  V6 צילינדרים, 2,792 סמ"ק, המפיק 160 כ"ס (דור שלישי)  V6 צילינדרים, 2,792 סמ"ק, המפיק 188 כ"ס, 208 כ"ס (מגדש טורבו) (דור שלישי)  V6 צילינדרים, 2,994 סמ"ק, המפיק 140 כ"ס, 188 כ"ס (דור שלישי)  V6 צילינדרים, 2,994 סמ"ק, המפיק 172 כ"ס, 188 כ"ס (דור שלישי)
 הילוכים:  תמסורת ידנית – 4 מהירויות (דור ראשון)  תמסורת ידנית – 4 מהירויות (דור שני)  תמסורת אוטומטית – 3 מהירויות (דור שני)
 מעצב:  Philip T. Clark
פורד קפרי, (באנגלית: Ford Capri) היא מכונית קומפקטית בתצורת קופה, שיוצרה בבריטניה ובגרמניה בין השנים 1968–1986 מתוצרת "פורד אירופה", חברת בת של קונצרן הרכב פורד.
סך הכול יוצרו כ-1,900,000 יחידות.
נתונים

מעצב "פורד קפרי" האמריקאי "Philip T. Clark" היה מעורב, מספר שנים לפני עיצוב הדגם, בעיצוב פורד מוסטנג.
דגמי "פורד קפרי" שווקו עם מגוון רב של מנועים, בשנתיים הראשונות ליציאת הדגם נמכרו 400,000 יחידות, בשנת 1973 נמכרו 233,000 יחידות ועד סוף השנה דגם ה"פורד קפרי" הגיע ל-1,000,000 יחידות שנמכרו.
דגם "פורד קפרי" שווק בישראל (קפרי 1600).
תאוצת "פורד קפרי 1300" (דור ראשון) בין 0–100 קמ"ש היא 14.6 שניות.
תאוצת "פורד קפרי 3000" (מנוע "V6") (דור שלישי) בין 0–100 קמ"ש היא 7.5 שניות.
דורות

דור ראשון (יוצר מדצמבר 1968–1973)
דור שני (יוצר בין השנים 1974–1978)
דור שלישי (יוצר בין השנים 1978 – דצמבר 1986)
דגמים לפי נפח מנוע

קפרי 1300
קפרי 1600
קפרי 2000
קפרי 2300
קפרי 2800
קפרי 3000
תצורות

דור ראשון – 2 דלתות
דור שני, דור שלישי – 3 דלתות האצ'בק
תמונות

פורד קפרי דור ראשון
פורד קפרי, שנת 1972, דגם "GT 3000"
פורד קפרי דור ראשון
פורד קפרי, שנת 1970, דור ראשון
פורד קפרי דור ראשון
פורד קפרי דור ראשון דגם "GT", (תצורת 2 דלתות)
פורד קפרי דור ראשון – מבט לתא הנהג ולוח מחוונים
פורד קפרי דור ראשון – מבט לתוך הרכב
פורד קפרי דור שני, 3 דלתות, דגם "Capri II GT Heck"
פורד קפרי דור שני, 3 דלתות
פורד קפרי דור שני, 3 דלתות
פורד קפרי דור שני, 3 דלתות
פורד קפרי דור שלישי – מבט לתוך הרכב ולוח מחוונים
פורד קפרי דור שלישי
פורד קפרי דור שלישי
פורד קפרי דור שלישי
פורד קפרי דור שלישי
מנוע פורד קפרי "V6"
פורד קפרי, שנת 1983, דור שלישי, מנוע 2,800
ראו גם

פורד
פורד קפרי (אוסטרליה)
פורד פרוב
פורד EXP
הערות שוליים

↑  פורד קפרי דור ראשון מנוע V8 – נתוניים טכניים
↑  פורד קפרי
↑  דגם פורד קפרי
↑  פורד קפרי דור ראשון – היסטוריה
↑  פורד קפרי – דור ראשון נתוניים טכניים
פוסום זנב-קשקש

| פוסום זנב-קשקש |
| --- | --- |
 איור של פוסום זנב-קשקש
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: קוסקוסיים
סוג:: פוסום זנב-קשקש
מין:: פוסום זנב-קשקש
שם מדעי
 Wyulda squamicaudata ‏אלכסנדר, 1918
תחום תפוצה


פוסום זנב-קשקש (שם מדעי: Wyulda squamicaudata) הוא מין פוסום דמוי חולדה במשפחת הקוסקוסיים שאנדמי לצפון-מערב יבשת אוסטרליה ומהווה מין יחיד בסוגו. מעט מאוד ידוע על מין זה, בשל אורח חייו הלילי, אופיו הביישני והחמקמק ובית גידולו המחוספס והנידח. הפוסום הקשקשי הוא אחד מתוך שלושת הפוסומים היחידים שחיים בחלק הצפון-מערבי של אוסטרליה.
מיון וטקסונומיה

פוסום זנב הקשקש שייך למשפחת הקוסקוסיים בתת-סדרת דמויי-קוסקוס שבסדרת הקנגוראים, לצד הסוגים הבאים: קוסקוס, קוסקוס נמרי, קוסקוס דובי, קוסקוס גמדי ופוסום זנב-מברשת; פוסום זנב-קשקש הוא הקטן מבין הסוגים הנזכרים, והיחיד שמהווה טקסון מונוטיפי; מבחינה חיצונית וגנטית הוא קרוב בעיקר לסוג פוסום זנב-מברשת, ועשוי להיות חוליה פילוגנטית המקשרת בין האחרון לבין הסוג קוסקוס.
פוסום זה הוצג בפני החברה המלכותית של מערב אוסטרליה בשנת 1918 על ידי הצפר האנגלי וילפרד באקהאוס אלכסנדר, שהועסק באותה עת במוזיאון אוסטרליה המערבית, והתיאור המדעי שלו פורסם בכתב העת של החברה באותה השנה. התיאור המדעי לווה בציור מאת החרט והצייר ג'ורג' פיט מוריסון (מופיע בראש הערך), יחד עם שתי תמונות של גולגולת הדגימה שעליה התבסס התיאור. ההולוטיפ נאסף באזור קימברלי בתחנת עמק ויולט, והועבר לסר וולטר קינגסמיל ששלח אותה לגן הזואולוגי של פרת'.
וילפרד אלכסנדר הקצה לפוסום זה סוג חדש הקרוי Wyulda, שמקורו בשם עממי של ילידים אבוריג'ינים ליד נהר ליונס עבור פוסום המברשת הצפוני; שמות מקומיים נוספים עבור המין הם יילנגל וילאנגורה. השם המדעי הספציפי למין (squamicaudata) כמו גם השם הרשמי שהוצע על ידי אלכסנדר (אופוסום זנב-קשקש) מציינים שניהם את התכונה הייחודית של פוסום זה שאינה נמצאת אצל אף מין אחר ממשפחת הקוסקוסים; מכיוון שמדובר בכיסאי אוסטרלי ולא אמריקני, החלק הראשון של השם הרשמי הוחלף לפלנגר ובהמשך לפוסום.